|  |
| --- |
| **-** **בלמס -** |
|  | **לשכת היועץ המשפטי** |
| **מדור תלונות ציבור ארצי וחופש מידע** |
| טלפון: 02-5426020 |
|  | פקס: 02-5898823 |
|  | **‏‏‏כ‏י"ד/אלול/תשפ"ד, ‏17/09/2024** |
|  | **סימוכין:** **75813824** |
|  | **מס' תיק פניות (מש"י):** **118003**  |
|  | **מס' חופש מידע** **798/24** |

לכבוד

**עו"ד אלעד מן**

באמצעות דוא"ל:

foi@htl.org.il

ח"נ,

|  |  |
| --- | --- |
| **הנדון:** | **בקשת חופש מידע 798/24: רשימת דו"חות ביקורות פנים** |
|  | בסימוכין ל: | פנייתך מיום 24/07/2024פניית הבהרה מיום 06/08/2024 |

1. בפנייתך שבסימוכין ביקשת לקבל לידיך המידע הבא, בין השנים 2019 ועד 2023 במובחן ובנפרד, רשימת מלוא דו"חות הביקורת ודו"חות הבדיקה בעקבות  תלונות ופניות, שנערכו או שנמצאים בתהליך עריכה על ידי ביקורת הפנים של המשטרה בציון נושא הביקורת, שם עורכי הביקורת, תאריך הדוח והיקפו (מס' עמודים ונספחים), סטטוס הביקורת וכן את פירוט תכנית עבודת הביקורת לשנת 2024. בפניית ההבהרה שבסימוכין ביקשת לקבל לידיך גם ביקורת יזומה וגם מה שנערך בעקבות תלונות ופניות.
2. **לאחר שבחנו את הבקשה ושקלנו את השיקולים הרלוונטיים- החלטנו להיענות לבקשתך באופן חלקי.**
3. מצ"ב למענה זה 2 קבצים.
* רשימת הביקורות פנים שנעשו במשטרת ישראל בין השנים 2019- 2023.

בנוגע לקובץ הנ"ל, להלן מספר הבהרות:

* ברשימת הביקורות הנ"ל לא נכללו ביקורות שעדיין לא התגבשו לכדי דו"ח סופי, שכן בשלב זה אלה בבחינת תחקיר פנימי, חוות דעת, טיוטה, עצה או המלצה וכיו"ב, ולפיכך אנו דוחים מסירת הנ"ל, בהתאם לסעיף 9 (ב) (4) לחוק חופש המידע, התשנ"ח-1998 (להלן: "החוק"), וכן בהתאם לסעיף 9 (ב) (2) לחוק, המתייחס למסירת מידע הנמצא בשלבי עיצוב.
* לא נכללו פירוט של שמות עורכי הביקורת, בין היתר משום שדו"חות רבים נערכו על ידי מספר קצינים יחד, ע"י צוותים שונים. פרסום השמות עלול להוות פגיעה בפרטיותם, כמו כן אין לפרסום זה- נגיעה או חשיבות לציבור, זאת בהתאם לסעיף 9(א)(3) וסעיף 9(ב)(5) לחוק.

בכל מקרה יובהר כי הן רמ"ד ביקורת משטרת ישראל והן ר' היחידה לביקורת ופקודות המשטרה- חתומים על כל דו"ח ביקורת.

* בכל הנוגע לפרסום מועד הביקורת- כל ביקורת מתנהלת לאורך תקופה, לעתים שבועות ולעתים חודשים רבים. חלקים מהביקורות מתנהלים ביחידה המבוקרת וחלקים במשרד בבחינת ניתוח החומרים והמידע מהמערכות השונות, כך שלמעשה לא קיים מועד מסוים של הדו"ח.

מעבר לכך, פירוט כלל המועדים הרלוונטיים מחייב כניסה וניתוח של כל התהליכים והפעולות שבוצעו בביקורת קונקרטית – עבודה סיזיפית שהייתה אורכת זמן רב – וכרוכה בהקצאת משאבים בלתי סבירה, בהתאם לסעיף 8(1) לחוק.

יצויין כי עפ"י המספר הסידורי של כל דו"ח- ניתן לראות באיזו שנה הטיפול בביקורת החל.

* מידע אודות מספר עמודים בכל ביקורת וכן קיומם של נספחים מחייב כניסה וניתוח של כל התהליכים והפעולות שבוצעו בביקורת קונקרטית – עבודה סיזיפית שהייתה אורכת זמן רב – וכרוכה בהקצאת משאבים בלתי סבירה, בהתאם לסעיף 8(1) לחוק.
* סטטוס כל הביקורות המפורטות בקובץ הנ"ל- "לאחר הפצה".
* פירוט תוכנית העבודה של היחידה לביקורת ופקודות לשנת 2024.

יובהר כי לא נכללו פירוט של זמני ביצוע היות ומדובר בתכנון לכאורי שאינו מחייב ונתון בכל עת לשינויים והתאמות, במיוחד בשנה הנוכחית בשל אילוצי המלחמה והצורך למתן דגש על נושאים אחרים.

1. מובא לידיעתך כי הנך רשאי לעתור נגד החלטה זו לפני ביהמ"ש המחוזי בירושלים, בשבתו כביהמ"ש לעניינים מנהליים, תוך 45 ימים ממועד קבלת הודעה זו.



|  |  |
| --- | --- |
|  | בב"ח, |
|  |  |
|  | **רפ"ק יניב ארקוס, עו"ד** |
|  | **קצין מדור תלונות ציבור ארצי** |
|  | **ע/ הממונה על חופש המידע** |